Nils Klim-prisen

Nils Klim-prisen er en forskningspris som tildeles yngre, nordiske forskere under 35 år innen humaniora, samfunnsvitenskaper, juss og teologi. Vinneren skal ha utmerket seg med «fremragende bidrag, enten innenfor ett av prisens fagområder eller av tverrfaglig karakter». Prisen kunngjøres årlig samtidig med Holbergprisen. Ved tildelingen legges det særlig vekt på «forskerens selvstendighet og evne til nyskaping». Prisen har en verdi på 500 000 norske kroner.

Bakgrunn 
Nils Klim-prisen ble etablert som en del av Holbergprisens aktiviteter i 2003 og ble utdelt for første gang i 2004. Bakgrunnen for prisen er fastlagt i tredje paragraf av Holbergprisens statutter, hvor det slås fast at Holbergprisen også skal dele ut en «nordisk pris for yngre forskere». Prisen har i likhet med Holbergprisen som hovedformål å bidra til økt sosial bevissthet om ånds- og sosialvitenskapenes betydning. Som en del av Holberguken i Bergen, arrangeres Nils Klim-seminaret hvert år der prisvinneren presenterer egen forskning på et åpent seminar.

Nils Klim-prisen har fått sitt navn etter hovedpersonen i Ludvig Holbergs roman Nils Klims reise til den underjordiske verden fra 1741.

Organisering 
Nils-Klim prisen finansieres over statsbudsjettet, og administreres av Universitetet i Bergen på vegne av Kunnskapsdepartementet. Universitetet i Bergen utnevner Holbergstyret, som velger vinneren av Nils Klim-prisen etter innstilling fra Nils Klim-komitéen.

Nils Klim-komiteen består av nordiske forskere som arbeider innenfor prisens fagområder. Komitémedlemmene skal være fra hvert av de nordiske landene. I 2020 består Nils Klim-komitéen av Ástráður Eysteinsson (komiteleder, Islands universitet), Auli Vähäkangas (Universitetet i Helsinki), Xavier Groussot (Lunds universitet), Dorthe Staunæs (Aarhus Universitet), og Grete Brochman (Universitetet i Oslo).

Tidligere komitémedlemmer er blant andre Frans Gregersen (Københavns Universitet), Martti Nissinen (Helsingfors universitet), Kirsti Strøm Bull (Universitetet i Oslo) og Björn Wittrock (Uppsala universitet).

Vitenskapelig ansatte ved universiteter, akademier og andre forskningsinstitusjoner kan nominere kandidater til Nils Klim-prisen. Prisvinneren må være under 35 år ved nominasjonsfristen. Det er ikke mulig å nominere seg selv.

Prisvinnere

Referanser 

Holbergprisen
Priser ved Universitetet i Bergen